section_heading: Izvori
paragraph_text: Podaci o prvim dvjema dinastijama se temelje na nekoliko spomenika i drugih predmeta koji sadrže imena kraljeva, a od kojih je najvažniji Narmerova ploča. Detaljni zapisi o prve dvije dinastije nisu preživjeli, osim šturih popisa zabilježenih na Kamenu iz Palerma. Hijeroglifi su tada već bili u potpunosti razvijeni, te se njihov oblik neće mnogo mijenjati u sljedećih tri tisuće godina.